PMIndiaData/PMIndiaSum huggingface dataset:
ప్ర‌యాగ్‌రాజ్ లో ప్ర‌ధాన మంత్రి:  నూత‌న విమానాశ్ర‌య భ‌వ‌నానికి , కుంభ్ మేళా కై ఏర్పాటు చేసిన ఇంటిగ్రేటెడ్ క‌మాండ్ అండ్ కంట్రోల్ సెంట‌ర్ కు;  వివిధ అభివృద్ధి ప‌థ‌కాల‌కు ప్రారంభోత్స‌వం

ప్ర‌ధాన మంత్రి శ్రీ న‌రేంద్ర మోదీ ప్ర‌యాగ్‌రాజ్ లో ఒక నూత‌న విమానాశ్ర‌య భ‌వ‌న స‌ముదాయాన్ని, అలాగే కుంభా మేళా కై ఏర్పాటు చేసిన ఒక ఇంటిగ్రేటెడ్ క‌మాండ్ అండ్ కంట్రోల్ సెంట‌ర్ ను నేడు ప్రారంభించారు. గంగా పూజ లో కూడా ప్ర‌ధాన మంత్రి పాలుపంచుకొన్నారు. ఆయ‌న స్వ‌చ్ఛ్ కుంభ్ ప్ర‌ద‌ర్శ‌న‌ ను సంద‌ర్శించారు. అలాగే ప్ర‌యాగ్ రాజ్ లోని అక్ష‌య్‌ వ‌ట్ ను ఆయ‌న సంద‌ర్శించారు. ప్ర‌యాగ్ రాజ్ లో గ‌ల అండావా లో వివిధ అభివృద్ధి ప‌థ‌కాల‌ కు శంకుస్థాపన చేయ‌డ‌మో లేదా ప్రారంభించ‌డ‌మో లేదా దేశ ప్ర‌జ‌ల‌కు అంకితం ఇవ్వ‌డ‌మో చేశారు. ఈ సంద‌ర్భం గా పెద్ద సంఖ్య‌ లో హాజ‌రైన స‌భికుల‌ ను ఉద్దేశించి ఆయ‌న ప్ర‌సంగిస్తూ, ఈసారి అర్థ్ కుంభ్ కు త‌ర‌లి వ‌చ్చే యాత్రికులు అక్ష‌య్‌ వ‌ట్ ను కూడా సంద‌ర్శించగలుగుతారని వివ‌రించారు. ప్ర‌యాగ్‌రాజ్ కు చ‌క్క‌ని సంధానం ఏర్ప‌డేట‌ట్లుగా ప్ర‌భుత్వం సాధ్యమైన అన్ని ప్ర‌య‌త్నాలను చేస్తోంద‌ని ఆయ‌న వెల్ల‌డించారు. ఈ రోజున దేశ ప్ర‌జ‌ల‌ కు అంకితం చేసిన టువంటి ప‌థ‌కాలు అటు మౌలిక స‌దుపాయాల‌ కు, ఇటు సంధానాని కి కూడా తోడ్ప‌డేవే అని ఆయ‌న అన్నారు. విమానాశ్ర‌య నూత‌న ట‌ర్మిన‌ల్ నిర్మాణాన్ని ఒక సంవత్సరపు రికార్డు స‌మ‌యం లో పూర్తి చేయ‌డ‌ం జరిగిందని తెలిపారు. అర్థ్ కుంభ్ కు విచ్చేసే భ‌క్తుల‌ కు ఒక అనుపమానమైన అనుభ‌వాన్ని క‌లిగించేట‌ట్లు సాధ్యమైన అన్ని ప్ర‌య‌త్నాలను చేపట్టడం జ‌రిగిందని ప్ర‌ధాన మంత్రి చెప్పారు. భార‌త‌దేశం యొక్క గౌరవాన్వితమైనటువంటి గ‌తాన్ని మ‌రియు గతి శీల‌మైన భ‌విష్య‌త్తు ను క‌ళ్ళ‌కు క‌ట్టే కృషి జ‌రుగుతోందని ఆయ‌న అన్నారు. ఒక స్వ‌చ్ఛ‌మైనటువంటి గంగా న‌దిని ఆవిష్క‌రించేలా ప్ర‌భుత్వం ప‌రిశ్ర‌మిస్తోంద‌ని ప్ర‌ధాన మంత్రి అన్నారు. ఈ విష‌యం లో మురుగు జలాల శుద్ధి ప్లాంటు లు మ‌రియు ఘాట్ ల సుంద‌రీక‌ర‌ణ ప్ర‌ముఖ పాత్ర‌ ను పోషించ‌గ‌ల‌వ‌ని ఆయ‌న తెలిపారు. కుంభ్ అనేది భార‌త‌దేశానికి మ‌రియు భార‌తీయ‌తకు ఒక ప్రతీక అంటూ ఆయ‌న అభివ‌ర్ణించారు. ఇది మ‌న అందరినీ క‌లుపుతుంది, ‘ఏక్ భార‌త్‌, శ్రేష్ఠ భార‌త్’ తాలూకు ఒక ప్ర‌తిబింబాన్ని అందిస్తుంద‌ని ఆయ‌న చెప్పారు. కుంభ్ యొక్క నిర్వ‌హ‌ణ ఒక విశ్వాసానికి సంబంధించిన అంశం మాత్ర‌మే కాదు, అది ఒక ప్ర‌తిష్టాత్మ‌క‌మైన వ్య‌వ‌హార‌ం, కుంభ్ సంద‌ర్శ‌న‌ కు విచ్చేసే ప్ర‌తి ఒక్కరి ప‌ట్ల శ్ర‌ద్ధ తీసుకోవ‌డం జ‌రుగుతుంద‌ని ఆయ‌న తెలిపారు. ‘న్యూ ఇండియా’ అటు వార‌స‌త్వాన్ని మ‌రియు ఇటు ఆధునిక‌త‌ ను ఏ విధంగా ప‌రివ్యాప్తం చేస్తుందో అర్థ్ కుంభ్ చాటిచెప్తుంద‌ని ఆయ‌న అన్నారు. న్యాయ వ్య‌వ‌స్థ పైన అకార‌ణమైన ఒత్తిడి ని తీసుకు రావాలని కొన్ని శ‌క్తులు ప్ర‌య‌త్నిస్తున్నాయ‌ని దేశ ప్ర‌జానీకం సావధానంగా ఉండాలని తాను చెప్పద‌ల‌చుకొన్నాన‌ని ప్ర‌ధాన మంత్రి అన్నారు. ఈ శ‌క్తులు త‌మ‌ను తాము అన్ని సంస్థ‌ ల క‌న్నా మిన్న అయిన‌టువంటివి గా భావిస్తున్నాయ‌ని ఆయ‌న అన్నారు.
కరోనా వైరస్‌ బెడదపై వారణాసి ప్రజలనుద్దేశించి ప్రధానమంత్రి ప్రసంగం

ప్రధానమంత్రి శ్రీ నరేంద్ర మోదీ ఇవాళ తన నియోజకవర్గమైన వారణాసి ప్రజలతో దృశ్య-శ్రవణ మాధ్యమం ద్వారా సంభాషించారు. వారణాసి పార్లమెంటు సభ్యుడుగా ఈ క్లిష్ట సమయంలో తాను వారితో ఉండాల్సినప్పటికీ ఢిల్లీలో వ్యవహారాల దృష్ట్యా సాధ్యం కావడం లేదని ఆయన చెప్పారు. ఆ మేరకు తాను తీరికలేకుండా ఉంటున్నప్పటికీ వారణాసి గురించి తన సహచరులద్వారా ఎప్పటికప్పుడు తాజా సమాచారం తెలుసుకుంటూనే ఉన్నానని తెలిపారు. కరోనా వైరస్‌పై పోరాటంలో దేశానికి మరింత బలం చేకూర్చాలని కోరుతూ వారణాసి ప్రజలు శైలపుత్రి దేవతకు పూజలు చేసినందుకు ప్రధానమంత్రి కృతజ్ఞతలు తెలిపారు. “కొన్ని సందర్భాల్లో జనం ముఖ్యమైన విషయాలపై శ్రద్ధ చూపరు. ఇప్పుడు జరుగుతున్నదీ అదే” అని ఆయన వ్యాఖ్యానించారు. వదంతులను నమ్మవద్దని, వాస్తవాలను పూర్తిగా అర్థం చేసుకోవాలని ఆయన ప్రజలను కోరారు. ధనికులు-పేదల మధ్య కరోనా వైరస్‌ ఎలాంటి తేడా చూపదని, ఏ ఒక్కరినీ విడిచిపెట్టబోదని స్పష్టం చేశారు. కాగా, కాబూల్‌లోని గురుద్వారాలో ఉగ్రవాదుల దాడి సంఘటనలో మరణించినవారి కుటుంబాలకు ఆయన సంతాపం ప్రకటించారు. కరోనా వైరస్‌పై ప్రజలకు కచ్చితమైన సమాచారం ఇచ్చేందుకుగాను వాట్సాప్‌తో సంయుక్తంగా ప్రభుత్వం ఒక సహాయకేంద్రం ఏర్పాటు చేసిందని ప్రధానమంత్రి ప్రకటించారు. ఈ మేరకు 90131 51515 నంబరుకు వాట్సాప్‌ ద్వారా ‘నమస్తే’ అని ఆంగ్లం లేదా హిందీలో సందేశం పంపాలని సూచించారు. ఆనాడు 18 రోజులపాటు సాగిన మహాభారత యుద్ధంలో పాండవులు విజయం సాధించారని, నేడు మనం నవ్య కరోనా వైరస్‌ను పారదోలేందుకు 21 రోజులపాటు యుద్ధం చేయాల్సి ఉందని ఆయన పేర్కొన్నారు. వైద్యులు, నర్సులువంటి వృత్తి నిపుణులను ఎవరైనా అవమానిస్తున్న సంఘటన ఏదైనా ఎదురైతే అలా చేస్తున్నవారికి వారి తప్పు అర్థమయ్యేలా చొరవ చూపాలని పౌరులందరికీ ప్రధాని సూచించారు. ఈ సంక్లిష్ట సమయంలో ప్రజలందరికీ సేవలందించే వైద్యులు, నర్సులు, ఇతర నిపుణులకు సహాయపడని లేదా సహకరించనివారిపై కఠిన చర్యలు తీసుకోవాల్సిందిగా దేశీయాంగ మంత్రిత్వ శాఖను, రాష్ట్రాల డీజీపీలను తాను కోరినట్లు తెలిపారు. సరైన సమయంలో సముచిత చర్య తీసుకోవాలన్న వాస్తవాన్ని దేశంలోని ప్రతి సామాన్యుడూ విశ్వసిస్తాడని గుర్తుచేశారు. ఈ నెల 22వ తేదీన జనతా కర్ఫ్యూకు పౌరులు మద్దతిచ్చిన తీరు ఈ విషయాన్ని స్పష్టంగా రుజువు చేసిందన్నారు. అలాగే అంకిత భావంతో సేవలందిస్తున్న అత్యవసర సేవల సిబ్బందికి ఆ రోజు సాయంత్రం 5 గంటలకు సామూహికంగా కృతజ్ఞతలు అర్పించారని పేర్కొన్నారు. ఆస్పత్రులలో తెల్లని యూనిఫారాలతో సేవలందిస్తున్న ఆరోగ్య సంరక్షణ నిపుణులు నేటి మన దేవతలని కొనియాడారు. తమ ప్రాణాలను పణంగా పెట్టి వారంతా మనను వ్యాధులనుంచి రక్షిస్తున్నారని ప్రశంసించారు.
ప్రధాన మంత్రితో ప్రముఖ ముస్లిముల ప్రతినిధి బృందం భేటీ

ప్రధాన మంత్రి శ్రీ నరేంద్ర మోదీ తో ప్రముఖ ముస్లిముల ప్రతినిధి బృందమొకటి ఈ రోజు భేటీ అయింది. ఈ ప్రతినిధి బృందం సభ్యులలో షియా మత గురువు మౌలానా కల్బే జవ్వాద్; అంతర్జాతీయ ఇస్లామిక్ వ్యవహారాల నిపుణుడు శ్రీ కమర్ ఆఘా; ఇంకా శ్రీ షాహిద్ సిద్దికీ, తదితరులు ఉన్నారు. ప్రధాన మంత్రి ఇటీవల సౌదీ అరేబియాలో జరిపిన పర్యటన విజయవంతంగా ముగించుకు వచ్చినందుకు ప్రతినిధి బృందం సభ్యులు ఆయనకు అభినందనలు తెలియజేశారు. పశ్చిమ ఆసియా, మధ్య ఆసియా, ఉత్తర ఆఫ్రికా లలో ప్రజలు, ప్రత్యేకించి యువతీయువకులు శ్రీ నరేంద్ర మోదీ చేపట్టిన అభివృద్ధి కార్యక్రమాలకు అమితంగా ప్రభావితులు అయ్యారని, భారతదేశంతో సత్సంబంధాలను కలిగి ఉండాలని కోరుకొంటున్నారని ప్రతినిధి బృందం సభ్యులు పేర్కొన్నారు. శ్రీ నరేంద్ర మోదీ చేపట్టిన అభివృద్ధి కార్యక్రమాలను, వాటిని విజయవంతంగా అమలు చేయడంలో నెలకొల్పుతున్న ప్రమాణాలను ప్రతినిధి బృందం సభ్యులు కూడా ప్రశంసించారు. ప్రతినిధివర్గానికి ప్రధాన మంత్రి ధన్యవాదాలు తెలిపారు. దేశ అభివృద్ధికి తాను కట్టుబడి ఉన్నట్లు, విద్యారంగం పైన.. మరీ ముఖ్యంగా ఆడ పిల్లల విద్య పైన ప్రత్యేక శ్రద్ధను తీసుకొంటున్నట్లు ఆయన ఈ సందర్భంగా పునరుద్ఘాటించారు. ఎన్ డి ఎ ప్రభుత్వం మొదలుపెట్టిన ప్రధాన్ మంత్రి ఫసల్ బీమా యోజన, ఇంకా ముద్ర యోజన వంటి సంక్షేమ పథకాల నుంచి భారతదేశంలోని ముస్లిం సమూహం భారీ ప్రయోజనాలు పొందగలగాలంటూ ఆయన ఆశాభావాన్ని వ్యక్తం చేశారు.
జాతీయ గృహ విధానం అభివృద్ధి మరియు నిర్వహణ లో భారతదేశానికి, కెన్యాకు మధ్య కుదిరిన అవగాహన ఒప్పందానికి కేంద్ర మంత్రివర్గం ఆమోదం

జాతీయ గృహ విధానం అభివృద్ధి మరియు నిర్వహణ (ఎన్ హెచ్ పి డి ఎమ్)లో భారతదేశానికి, కెన్యా కు మధ్య కుదిరిన పరస్పర అవగాహన ఒప్పందానికి (ఎమ్ ఒ యు కు) కేంద్ర మంత్రివర్గం ఎక్స్ పోస్ట్- ఫ్యాక్టో ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. 2016 జులై 11 వతేదీన ప్రధాన మంత్రి శ్రీ నరేంద్ర మోదీ నైరోబీని సందర్శించినప్పుడు ఈ ఎమ్ ఒ యు పై సంతకాలు జరిగాయి. ఈ ఎమ్ ఒ యులో భాగంగా గృహ‌ నిర్మాణ‌ం మరియు మానవ ఆవాసాలకు సంబంధించిన అన్ని విషయాలలోను సిబ్బందికి శిక్షణ ఇవ్వడం, అటు నుండి ఇటు- ఇటు నుండి అటు రాకపోకలు జరపడం, ఎక్స్ పోలు/ ప్రదర్శనలు, సమావేశాలు, వర్క్ షాపులు వంటి వివిధ వ్యూహాలను అవలంబించడం ద్వారా ఇరు పక్షాలు సమన్వయం ఏర్పరచుకొంటాయి. మురికివాడల అవతరణను నివారించే దిశగా ప్రతి దేశం అమలు జరుపుతున్న ప్రక్రియ మరియు ఆ దేశం సంపాదించిన అనుభవం ఆధారంగా మురికివాడలలో సదుపాయాల మెరుగుదలకు కృషి చేయడంపై దృష్టి సారిస్తూ ఇరు దేశాలు సహకరించుకొంటాయి. గృహ నిర్మాణానికి సంబంధించిన పురోగతితో పాటు స్థిరాస్తి మార్కెట్ లో నెలకొన్న ప్రస్తుత ధోరణులు, ఉత్తమ పద్దతులు మరియు పెట్టుబడి అవకాశాల వంటి సమాచారాన్ని ఇచ్చి పుచ్చుకోవడంలోను రెండు దేశాలు సమన్వయం ఏర్పరచుకోనున్నాయి. స్థానికంగా దొరికే భవన నిర్మాణ సామగ్రిని ఉపయోగించి అందుబాటు ధరలలో గృహ నిర్మాణ సంబంధ సాంకేతికతను ఈ ఎమ్ ఒ యు ప్రోత్సహించగలదు. ప్రభుత్వం/ ప్రజలు, ఉద్యోగులకు పాత్ర ఉండే గృహ నిర్మాణ రంగ కార్యకలాపాలు పెరిగేటట్లు సంబంధిత సాంకేతిక సహకారాన్ని కూడా ఇది ప్రోత్సహించగలదు. ప్రభుత్వ ఉద్యోగుల గృహ నిర్మాణ పథకంలో మంచి నమూనాలను అన్వేషించడానికి సైతం ఇది ఉపయోగపడుతుంది. అలాగే, ప్రైవేటు రంగంలోని సంస్థలు కూడా ఈ తరహా గృహ నిర్మాణ పథకంలో పాలు పంచుకొనేందుకు అనువైన పరిస్థితులను కల్పించడానికి దోహదపడుతుంది.
విపత్తునిర్వహణ, ప్రతిఘాతుకత్వం, ఉపశమనం సంబంధిత రంగం లో సహకారం అనేఅంశం లో భారతదేశానికి, బాంగ్లాదేశ్ కు మధ్య అవగాహన పూర్వక ఒప్పందానికి (ఎమ్ఒయు)ఆమోదం తెలిపిన మంత్రిమండలి

విపత్తు నిర్వహణ, ప్రతిఘాతుకత్వం, ఉపశమనం సంబంధిత రంగం లో సహకారం అనే అంశంలో బాంగ్లాదేశ్ ప్రజా గణతంత్రానికి చెందిన విపత్తు నిర్వహణ- సహాయం మంత్రిత్వ శాఖ కు, భారత గణతంత్రానికి చెందిన దేశీయ వ్యవహారాల మంత్రిత్వ శాఖ లో భాగంగా ఉన్నటువంటి నేశనల్ డిజాస్టర్ మేనేజ్ మెంట్ ఆథారిటి (ఎన్ డి ఎమ్ఎ) కు మధ్య 2021 మార్చి నెల లో సంతకాలైన ఒక అవగాహన పూర్వక ఒప్పంద పత్రం (ఎమ్ఒయు) ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకు రావడం జరిగింది. ప్రయోజనాలు: ఈ ఎమ్ఒయు ఒక వ్యవస్థ ను ఏర్పరచడానికి మార్గాన్ని సుగమం చేస్తున్నది. దీని వల్ల భారతదేశం, బాంగ్లాదేశ్ లు విపత్తు నిర్వహణ యంత్రాంగం తాలూకు ప్రయోజనాల ను పొందనున్నాయి. అంతేకాకుండా విపత్తు నిర్వహణ రంగం లో సన్నద్ధత, ప్రతిస్పందన, సామర్థ్యం పెంపుదల వంటి హంగుల ను బలోపేతం చేయడం లో ఈ ఎమ్ఒయు సహాయకారి కానుంది. ఎమ్ఒయు ముఖ్యాంశాలు : పెద్ద స్థాయి విపత్తు.. (అది ప్రాకృతిక విపత్తు అయినా లేదా మానవ ప్రేరితమైనది అయినా) ఎదురైనప్పుడు ఉభయ పక్షాల లో ఏ ఒక్క పక్షం అభ్యర్థన మేరకైనా సహాయం, ప్రతిస్పందన, పునర్ నిర్మాణం, తిరిగి కోల్పోవడం లకు సంబంధించిన రంగం లో పరస్పరం మద్దతు ను అందించడం. సంబంధిత సమాచారాన్ని, రిమోట్ సెన్సింగ్ కు చెందిన సమగ్ర సమాచారాన్ని విజ్ఞాన శాస్త్ర సంబంధమైన డేటా ను ఒక పక్షానికి మరొక పక్షం అందజేయడం తో పాటు విపత్తు వేళ ప్రతిస్పందన, రికవరీ, విపత్తు ప్రభావాన్ని తగ్గించే దిశలో చర్య లు, విపత్తు ప్రభావానికి ఎదురొడ్డి నిలచి తగిన విధం గా సామర్థ్యాలను పెంచుకోవడం తాలూకు అనుభవాన్ని ఉత్తమ అభ్యాసాలను పరస్పరం వెల్లడించుకోవడం. ఆధునిక సమాచార సాంకేతికత ముందస్తు హెచ్చరిక వ్యవస్థను రిమోట్ సెన్సింగ్ నావిగేషన్ సేవలు విపత్తు ఎదురయినప్పుడు తీసుకోవలసిన సన్నాహక చర్యల తాలూకు నైపుణ్యం, అలాగే వాస్తవ కాల ప్రాతిపదికన డేటాను ఇచ్చిపుచ్చుకోవడం… ఈ రంగంలో సహకారాన్ని ఇచ్చిపుచ్చుకోవడం. విపత్తు నిర్వహణ రంగంలో అధికారుల శిక్షణకు అండదండలను అందించడం. ఇరు దేశాల మధ్య సంయుక్త విపత్తు నిర్వహణ కార్యకలాపాలను నిర్వహించడం. విపత్తులకు తట్టుకొని నిలిచే సముదాయాలను సిద్ధం చేయడం కోసం అత్యంత ఆధునికమైన సాంకేతికతలను పరికరాలను పరస్పరం ఇచ్చిపుచ్చుకోవడం. విపత్తు నిర్వహణ రంగంలో పాఠ్య పుస్తకాలను, మార్గదర్శక సూత్రాలను తదితర ప్రచురణలను, సామగ్రిని పరస్పరం ఇచ్చి పుచ్చుకోవడం. అంతేకాకుండా విపత్తు నిర్వహణ, రిస్క్ రిడక్షన్ మరియు రికవరీ రంగం లో పరిశోధన కార్యక్రమాల ను సంయుక్తంగా చేపట్టడానికి కూడా అవకాశం ఉంటుంది.
గాంధీ మహాత్ముని కి మరియు లాల్ బహాదుర్ శాస్త్రి గారి కి వారి జ‌యంతి సందర్భం లో శ్రద్ధాంజలి అర్పించిన ప్ర‌ధాన మంత్రి

గాంధీ మ‌హాత్ముని కి మ‌రియు లాల్ బహాదుర్ శాస్త్రి కి వారి జ‌యంతి సంద‌ర్భం గా ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ని అర్పించారు. శాంతి పట్ల, సామ‌ర‌స్యం పట్ల మ‌రియు సోద‌ర భావం పట్ల గాంధీ గారి నిబ‌ద్ధ‌త అంచంచ‌లం గా ఉండింది అని ప్ర‌ధాన మంత్రి అన్నారు. పేద‌ల లో కెల్లా నిరుపేద‌లైన వారి కి సాధికారిత ల‌భించేటటువంటి ఒక ప్ర‌పంచాన్ని ఆయ‌న ద‌ర్శించారు. ఆయ‌న ఆద‌ర్శాలు #Gandhi150 వేళ లో మ‌న‌కు మార్గ‌ద‌ర్శ‌క‌త్వం వ‌హిస్తున్నాయి అని ప్ర‌ధాన మంత్రి పేర్కొన్నారు. లాల్ బహాదుర్ శాస్త్రి గారి ని గురించి మాట్లాడుతూ, శాస్త్రి గారు అందించిన‌టువంటి అమూల్య‌మైన తోడ్పాటు ను భార‌త‌దేశం ఎన్న‌టికీ మరువ‌జాలదు అని ప్ర‌ధాన మంత్రి స్పష్టం చేశారు. శాస్త్రి గారు ఎటువంటి ఆదర్శవాది అంటే ఆయన తన ఆదర్శాలను మ‌రియు సిద్ధాంతాలను ఎట్టి పరిస్థితుల లోను వీడనటువంటి ప్ర‌ముఖుడు అని ప్ర‌ధాన మంత్రి ట్విటర్ లో పేర్కొన్నారు. At Rajghat, paid tributes to Bapu. Gandhi Ji’s commitment to peace, harmony and brotherhood remained unwavering. He envisioned a world where the poorest of the poor are empowered. His ideals are our guiding light. #Gandhi150 At Vijay Ghat, paid tributes to Shastri Ji. India will never forget the valuable contribution of Shastri Ji. He was a stalwart who never deviated from his ideals and principles, come what may.
ఇక‌నామిక్ టైమ్స్ గ్లోబ‌ల్ బిజినెస్ స‌మిట్ ను ఉద్దేశించి ప్ర‌సంగించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2020వ సంవ‌త్స‌రం మార్చి నెల 6వ తేదీ న ద ఇక‌నామిక్ టైమ్స్ గ్లోబ‌ల్ బిజినెస్ స‌మిట్ ప్రారంభ స‌మావేశం లో ప్ర‌సంగించ‌నున్నారు. ప్ర‌పంచం న‌లు మూల ల నుండి త‌ర‌లి వ‌చ్చేటటువంటి ప్ర‌తినిధుల ను ఉద్దేశించి ఆయ‌న ఉప‌న్యాస‌మివ్వనున్నారు. ‘ముక్క‌లు ముక్క‌లు గా ఉన్నటువంటి ప్ర‌పంచం లో స్థిర‌త్వం తో కూడిన వృద్ధి ని సాధించ‌డం కోసం కలసి పనిచేద్దాము’ అనేది ఈ గ్లోబ‌ల్ బిజినెస్ స‌మిట్ 2020 యొక్క స్థూల ఇతివృత్తం గా ఉంది.
ఆగస్టు 4 న శ్రీమద్ రాజ్ చంద్ర మిశన్, ధరంపుర్ లో వివిధపథకాల లో కొన్నిటిని ప్రారంభించడం తో పాటు మరి కొన్నిటికి శంకుస్థాపన చేయనున్నప్రధాన మంత్రి

గుజరాత్ లోని వల్ సాడ్ జిల్లాలో శ్రీమద్ రాజ్ చంద్ర మిశన్, ధరంపుర్ లో కు చెందిన వివిధ ప్రాజెక్టుల లో కొన్నిటిని ప్రధాన మంత్రి శ్రీ నరేంద్ర మోదీ ఆగస్టు 4వ తేదీ న సాయంత్రం నాలుగున్నర గంటల కు వీడియో కాన్ఫరెన్స్ మాధ్యమం ద్వారా ప్రారంభించడం తో పాటు మరికొన్ని ప్రాజెక్టుల కు శంకుస్థాపన చేయనున్నారు. వల్ సాడ్ లోని ధరంపుర్ లో శ్రీమద్ రాజ్ చంద్ర ఆసుపత్రి ని ప్రధాన మంత్రి ప్రారంభిస్తారు. ఈ ప్రాజెక్టు అంతటికి కలిపి సుమారు 200 కోట్లు ఖర్చు అయింది. ఇది 250 పడకల సామర్థ్యం కలిగిన మల్టి స్పెశాలిటి హాస్పిటల్. దీని లో అత్యధునాతనమైనటువంటి వైద్య సంబంధి మౌలిక సదుపాయాలు ఉన్నాయి. అవి ప్రపంచ శ్రేణి తృతీయ స్థాయికి చెందిన వైద్య చికిత్సల ను అందించగలవు; ప్రత్యేకించి గుజరాత్ లోని దక్షిణ ప్రాంత ప్రజల కు దీని వల్ల ప్రయోజనం సిద్ధించనుంది. శ్రీమద్ రాజ్ చంద్ర ఏనిమల్ హాస్పిటల్ కు ప్రధాన మంత్రి శంకుస్థాపన చేయనున్నారు. 150 పడకల సదుపాయం కలిగివుండేటటువంటి ఈ ఆసుపత్రి ని ఇంచుమించు 70 కోట్ల రూపాయల వ్యయం తో నిర్మించడం జరుగుతుంది. ఈ ఆసుపత్రి కి అగ్ర శ్రేణి సదుపాయాల ను సమకూర్చడం తో పాటుగా పశు వైద్యులు మరియు అనుబంధ సిబ్బంది తో కూడిన ఒక జట్టు ను ప్రత్యేకం గా సమకూర్చనున్నారు. ఈ ఆసుపత్రి పశువుల పోషణ కు మరియు సంరక్షణ కు అటు సాంప్రదాయిక వైద్యాన్ని, ఇటు సమగ్రమైన చికిత్సల ను కూడా అందిస్తుంది. ఇదే కార్యక్రమం లో భాగం గా శ్రీమద్ రాజ్ చంద్ర సెంటర్ ఆఫ్ ఎక్స్ లెన్స్ ఫార్ విమెన్ కు కూడా ప్రధాన మంత్రి శంకుస్థాపన చేయనున్నారు. దీనిని 40 కోట్ల రూపాయల అంచనా వ్యయం తో నిర్మించడం జరుగుతుంది. దీనిలో వినోద కార్యక్రమాల కు ఉద్దేశించిన సదుపాయాలు, స్వీయ వికాసం సంబంధి సమావేశాల కు తరగతి గదులు, విశ్రాంతి ప్రదేశాలు ఉంటాయి. దీనిలో 700కు పైగా ఆదివాసి మహిళల ను నియమించుకోవడం జరుగుతుంది; అంతేకాక తరువాత తరువాత వేల మంది కి ఈ కేంద్రం ఉపాధి ని అందిస్తుంది.
ప్రధాన మంత్రి వారణాసి లో అభివృద్ధి పనులను ప్రారంభించి, బహిరంగ సభలో ప్రసంగించారు

ప్రధాన మంత్రి శ్రీ నరేంద్ర మోదీ ఈ రోజు వారణాసి లో పలు అభివృద్ధి పనులను ప్రారంభించారు. వీటిలో 765/400 కెవి జిఐఎస్ వారణాసి విద్యుత్తు సబ్-స్టేషన్ ను జాతికి అంకితం చేయడం; వారణాసి సిటీ గ్యాస్ డిస్ట్రిబ్యూషన్ ప్రాజెక్టు కు పునాదిరాయి వేయడం; వారణాసి పోస్టల్ రీజియన్ ప్రారంభోత్సవం; డీజిల్ లోకోమోటివ్ వర్క్ స్ (ఒకటో దశ) విస్తరణ పథకం; అలహాబాద్- వారణాసి రైలుమార్గం విద్యుద్దీకరణ మరియు రెండో మార్గం నిర్మాణ పనులకు పునాదిరాయిని వేయడం; ఇంకా.. రాజాతాలాబ్ రైల్వేస్టేషన్ లో త్వరగా పాడయ్యే సరకుల కేంద్రం ఏర్పాటు వంటివి ఉన్నాయి. ప్రధాన మంత్రి ఎంపిక చేసిన సుకన్య స‌మృద్ది యోజన లబ్ధిదారులను సన్మానించారు. అంతే కాకుండా ఎంపిక చేసిన ఉజ్జ్వల లబ్ధిదారులకు ఎల్ పి జి కనెక్షన్ లను అందజేశారు. ఆయన వారణాసి నగరంపై ఒక స్మారక తపాలా బిళ్లను విడుదల చేశారు. ఈ సందర్భంగా ప్రసంగిస్తూ, ప్రజలు వారి దీపావళి పర్వదిన సందేశాలను సైనికులకు పంపించాలని ప్రధాన మంత్రి కోరారు. ప్రాజెక్టులను సకాలంలో పూర్తి చేయడంపై కేంద్ర ప్రభుత్వం శ్రద్ధ తీసుకొంటోందని, పునాదిరాళ్లు వేయడమే కాకుండా ఆయా ప్రాజెక్టులు సకాలంలో ఆరంభం అయ్యేటట్లు దృష్టి సారించింద‌ని ప్రధాన మంత్రి చెప్పారు. ప్రాజెక్టులను సరైన విధంగా అమలుపరచి, ప్రజల జీవనానికి తగిన మేలు చేకూర్చడమే ప్రభుత్వ కార్యక్రమాల సిసలైన ధ్యేయం అని ఆయన అన్నారు. పర్యావరణ మైత్రిపూర్వక కార్యక్రమాలను గురించి, ఆర్థిక వ్యవస్థ వృద్ధి కి చోదక శక్తిగా నిలువగల భారతీయ రైల్వేల విషయంలో ప్రభుత్వం కొత్తగా అమలుచేయనున్న విధానాన్ని గురించి ప్రధాన మంత్రి వివరించారు.
ప్రధాన మంత్రి సంగ్రహాలయ ను సందర్శించాలంటూ పౌరుల కు విజ్ఞప్తి చేసినప్రధాన మంత్రి

ప్రధాన మంత్రి సంగ్రహాలయ ను సందర్శించండి అంటూ పౌరుల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. పర్యటన, సంస్కృతి మరియు ఈశాన్య ప్రాంతాల అభివృద్ధి శాఖ కేంద్ర మంత్రి శ్రీ జి. కిషన్ రెడ్డి ట్వీట్ కు ప్రధాన మంత్రి తాను ఒక ట్వీట్ లో సమాధానాన్ని ఇస్తూ – ‘‘@PMSangrahalaya లో నిర్వహిస్తున్న లైట్ ఎండ్ సౌండ్ శో అక్కడ కు తరలివచ్చేటప్పటి అనుభూతి ని పెంపొందింప చేయగలదు. తప్పక సందర్శించగలరు.’’ అని పేర్కొన్నారు.
గురుదేవ్శ్రీ టాగోర్ కు ఆయన జయంతి నాడు ప్రణామాన్ని ఆచరించిన ప్రధాన మంత్రి

గురుదేవులు శ్రీ రబీన్ద్రనాథ్ టాగోర్ కు ఆయన జయంతి నాడు ప్రధాన మంత్రి శ్రీ నరేంద్ర మోదీ నమస్సులు అర్పించారు. ప్రధాన మంత్రి ఒక ట్వీట్ లో – ‘‘గురుదేవులు శ్రీ టాగోర్ కు ఆయన జయంతి సందర్భం లో నేను ప్రణామాన్ని ఆచరిస్తున్నాను. ఆయన తన ఆలోచనల లో మరియు సత్కార్యాల తో లక్షల కొద్దీ ప్రజల కు ప్రేరణ ను అందిస్తూ ఉంటారు. ఆయన మనకు మన దేశం, మన సం స్కృతి, మన నాగరకతల ను చూసుకొని గర్వపడటాన్ని నేర్పించారు. విద్య ను, జ్ఞ‌ానాన్ని సంపాదించుకోవడం మరియు సశక్తీకరణ లకు ఆయన పెద్ద పీట ను వేశారు. భారతదేశం విషయం లో ఆయన యొక్క దార్శనికత ను సాకారం చేయడం కోసం మనం దృఢసంకల్పాన్ని వహించాం.’’ అని పేర్కొన్నారు.
ఫైనాన్షియ‌ల్‌ రెజల్యూశన్ అండ్ డిపాజిట్ ఇన్ శ్యూరెన్స్ బిల్లు, 2017 ను ప్ర‌వేశపెట్టే ప్ర‌తిపాద‌న‌కు  ఆమోదం తెలిపిన మంత్రివ‌ర్గం

ప్ర‌ధాన మంత్రి శ్రీ‌ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఫైనాన్షియ‌ల్‌ రెజల్యూశన్ అండ్ డిపాజిట్ ఇన్ శ్యూరెన్స్ బిల్లు, 2017 ను ప్ర‌వేశపెట్టే ప్ర‌తిపాద‌న‌కు ఆమోదం తెలిపింది. ఈ బిల్లు బ్యాంకులు, బీమా కంపెనీలు, ఆర్థిక రంగంలోని సంస్థ‌ల‌లో దివాలా స్థితిని ప‌రిష్క‌రించ‌డానికి ఆర్థిక రంగంలోని నిర్దిష్ట సంస్థ‌ల‌కు ఒక స‌మ‌గ్ర‌మైన ఫ్రేమ్ వ‌ర్క్ ను అందిస్తుంది. ఫైనాన్షియ‌ల్‌ రెజల్యూశన్ డిపాజిట్ ఇన్ శ్యూరెన్స్ బిల్లు చ‌ట్టమైన తరువాత రెజల్యూశన్ కార్పొరేష‌న్ స్థాప‌న‌కు బాట వేస్తుంది. బిల్లు యొక్క షెడ్యూలు లో పొందుప‌రచిన రంగాల‌ వారీ చ‌ట్టాల‌ లోని రెజల్యూశన్ సంబంధిత నియమాల స‌వ‌ర‌ణ‌కు లేదా ర‌ద్దుకు ఇది దారి తీస్తుంది. అంతేకాదు, డిపాజిట్ ఇన్ శ్యూరెన్స్ అండ్ క్రెడిట్ గ్యారంటీ కార్పొరేష‌న్ యాక్ట్, 1961 ని ర‌ద్దు చేసి డిపాజిట్ ఇన్ శ్యూరెన్స్ అధికారాల‌ను మ‌రియు బాధ్య‌త‌ల‌ను రెజల్యూశన్ కార్పొరేష‌న్ కు బ‌ద‌లాయిస్తుంది. ఆర్థిక వ్య‌వ‌స్థ యొక్క స్థిర‌త్వాన్ని, స్థితిస్థాపకతను రెజల్యూశన్ కార్పొరేష‌న్ ప‌రిర‌క్షిస్తుంది. వినియోగ‌దారుల యొక్క ప్ర‌యోజ‌నాల‌ను ఒక స‌హేతుక‌మైన ప‌రిమితి దాకా కాపాడుతుంది. అలాగే, సాధ్య‌మైనంత మేర‌కు ప్ర‌జా నిధుల‌ను కూడా కాపాడుతుంది. ఆర్థికేత‌ర సంస్థ‌ల దివాలా సంబంధిత అంశాల ప‌రిష్కారం కోసం ప్ర‌భుత్వం ఇటీవ‌ల ఇన్ సాల్వన్సి అండ్ బ్యాంక్ ర‌ప్ట‌సి కోడ్‌, 2016 (“కోడ్‌”)కు శాస‌న రూపం క‌ల్పించింది. ప్ర‌తిపాదిత బిల్లు ఆర్థిక రంగానికి ఉద్దేశించిన ఒక రెజల్యూశన్ ఫ్రేమ్ వ‌ర్క్ ను స‌మ‌కూర్చుతూ, కోడ్ కు పూర‌కంగా నిలుస్తుంది. ఈ బిల్లు ఒకసారి అమ‌లులోకి వ‌చ్చిందంటే గ‌నుక కోడ్ తో పాటు ఆర్థిక వ్య‌వ‌స్థ‌కు ఒక స‌మ‌గ్ర‌మైన రెజల్యూశన్ ఫ్రేమ్ వ‌ర్క్ ను అందుబాటులోకి తీసుకురాగ‌లుగుతుంది. ఆర్థిక సేవ‌ల స‌ర‌ఫ‌రాదారు సంస్థ‌లు ఆర్థిక దుస్థితిలో ప‌డిన‌ప్పుడు వినియోగ‌దారుల‌కు ఊర‌డింపును క‌లిగించేందుకు ఫైనాన్షియ‌ల్ రెజ‌ల్యూశన్ అండ్ డిపాజిట్ ఇన్ శ్యూరెన్స్ బిల్లు, 2017 ను తీసుకురావాల‌నుకుంటున్నారు. అంతేకాకుండా, ఇది ఆర్థిక సేవ‌ల స‌ర‌ఫ‌రాదారు సంస్థ‌లు ఆర్థిక సంక్షోభంలో చిక్కుకున్న‌ప్పుడు ప్ర‌జా ధ‌నాన్ని ఉప‌యోగించ‌డాన్ని ప‌రిమితం చేయ‌డం ద్వారా క్ర‌మ‌శిక్ష‌ణ‌ను అల‌వ‌ర‌చ‌డం ఈ బిల్లు ధ్యేయం. త‌గిన‌న్ని నివార‌ణ చ‌ర్య‌ల‌ను చేప‌ట్టేట‌ట్లు చూడ‌డం ద్వారాను, సంక్షోభ స‌మ‌యంలో ఆ సంక్షోభాన్ని ప‌రిష్క‌రించ‌డానికి అవ‌స‌ర‌మైన సాధ‌నాల‌ను స‌మ‌కూర్చ‌డం ద్వారాను ఆర్థిక వ్య‌వ‌స్థ‌లో స్థిర‌త్వాన్ని కాపాడ‌టంలో ఈ బిల్లు తోడ్ప‌డ‌గ‌లుగుతుంది. పెద్ద సంఖ్య‌లో ఉండే రిటైల్ డిపాజిటర్ల‌కు ప్ర‌యోజ‌నాన్ని అందించ‌డం కోసం ఇప్పుడు ఉన్న‌టువంటి డిపాజిట్ ఇన్ శ్యూరెన్స్ ఫ్రేమ్ వ‌ర్క్‌ను ప‌టిష్ట ప‌ర‌చ‌డం ఈ బిల్లు ధ్యేయాల‌లో ఒకటి. దుర్గ‌తి పాలైన ఆర్థిక సంస్థ‌ల స‌మ‌స్య‌ల‌ను ప‌రిష్క‌రించ‌డానికి అయ్యే ఖ‌ర్చుల‌ను, కాలాన్ని త‌గ్గించ‌డం సైతం ఈ బిల్లు ఉద్దేశాల‌లోని మ‌రొక ఉద్దేశం.
ఈద్-ఉల్-ఫిత్ర్ నాడు దేశప్రజల కు శుభాకాంక్షలు తెలిపిన ప్ర‌ధాన మంత్రి

ఈద్-ఉల్-ఫిత్ర్ సందర్భం లో దేశప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ‘‘ఈద్ ముబారక్. ఈద్-ఉల్-ఫిత్ర్ ను పురస్కరించుకొని ఇవే శుభాకాంక్షలు. ఈ ప్రత్యేకమైనటువంటి సందర్భం దయ, సోదరత్వం మరియు సద్భావం ల తాలూకు భావనల ను మరింత గా పెంపొందింపచేయు గాక. ప్రతి ఒక్కరు ఆరోగ్యం తోను, సమృద్ధి తోను ఉందురు గాక’’ అని ఒక సందేశం లో ప్ర‌ధాన మంత్రి పేర్కొన్నారు.
విమాన భద్రతా అధికారుల ఆన్ బోర్డ్, ప్రయాణికుల భద్రతను మెరుగుపరిచేందుకు ఇంటీరియర్ జర్మనీ మంత్రిత్వశాఖ, భారత పౌర విమానయాన మంత్రిత్వ శాఖ మధ్య అవగాహన ఒప్పందం (ఎంఓయు)

ప్ర‌ధాన‌మంత్రి శ్రీ న‌రేంద్ర‌ మోదీ అధ్యక్షతన స‌మావేశ‌మైన కేంద్ర‌ కేబినెట్ విమాన ప్రయాణ౦, విమాన భద్రతా అధికారుల ఆన్ బోర్డ్, ఇరు దేశాల ప్రయాణికుల భద్రతను మెరుగుపరిచేందుకు ఇంటీరియర్ జర్మనీ మంత్రిత్వశాఖ, భారత పౌర విమానయాన మంత్రిత్వ శాఖ మధ్య అవగాహన ఒప్పందం (ఎంఓయు) పై సంతకం చేసి ఆమోదం తెలిపి౦ది. భారతదేశం మరియు జర్మనీ మధ్య అవగాహన ఒప్పందం వల్ల అంతర్జాతీయ౦గా ఇరు దేశాల ప్రయాణికుల భద్రతను మెరుగుపరిచేందుకు ఉపకరిస్తు౦ది.
సివిల్ సేవా దివస్ నాడు అవార్డులను ప్రదానం చేసిన ప్రధాన మంత్రి; ప్రభుత్వోద్యోగులను ఉద్దేశించి ఆయన ప్రసంగించారు.

ప్రధాన మంత్రి శ్రీ నరేంద్ర మోదీ ఈ రోజు పదకొండవ సివిల్ సేవా దివస్ సందర్భంగా అవార్డులను ప్రదానం చేశారు. ప్రభుత్వోద్యోగులను ఉద్దేశించి ఆయన ప్రసంగించారు. ఈ రోజును ‘‘పునరంకితం అయ్యే’’ రోజుగా ప్రధాన మంత్రి అభివర్ణించారు. ప్రభుత్వోద్యోగులకు వారి బలాలు మరియు సామర్థ్యంతో పాటు, సవాళ్ళు మరియు బాధ్యతల గురించి కూడా బాగా తెలుసునని ఆయన అన్నారు. ప్రస్తుతం నెలకొన్న పరిస్థితులు సుమారు రెండు దశాబ్దాల పూర్వం పరిస్థితుల కన్నా చాలా భిన్నమైనవని, రానున్న కొన్ని సంవత్సరాలలో ఇవి మరింతగా మార్పు చెందుతాయని ఆయన అన్నారు. ఇదే అంశంపై ఆయన మరింత వివరంగా చెబుతూ, ఇంతకు ముందు ప్రభుత్వమే దాదాపు ఏకైక వస్తువులు మరియు సేవల సరఫరాదారుగా ఉండేదని, దీనితో లోటుపాట్లను గురించి పట్టించుకోకపోవడానికి ఎంతో ఆస్కారం ఉండేదన్నారు. అయితే, ఇప్పుడు ప్రభుత్వం కన్నా, ప్రైవేటు రంగం ఉత్తమమైన సేవలను అందిస్తోందని ప్రజలు చాలా తరచుగా తెలుసుకొంటున్నారని ఆయన అన్నారు. అనేక రంగాలలో ప్రస్తుతం ప్రత్యామ్నాయాలు అందుబాటులోకి రావడంతో ప్రభుత్వ అధికారుల బాధ్యతలు పెరిగాయని ప్రధాన మంత్రి అన్నారు. ఈ పెరుగుదల పని విషయంలో గాక, సవాలు విషయంలో చోటు చేసుకున్నట్లు ఆయన పేర్కొన్నారు. స్పర్ధకు ఉన్న ప్రాముఖ్యాన్ని గురించి ప్రధాన మంత్రి స్పష్టీకరిస్తూ, ఇది గుణాత్మకమైన మార్పును తీసుకువస్తుందని చెప్పారు. ప్రభుత్వ వైఖరి క్రమబద్ధం చేసే సంస్థ పాత్ర నుండి సాధ్యం చేసే సంస్థగా ఎంత త్వరగా మారితే, అంత త్వరగా స్పర్ధ తాలూకు సవాలు ఒక అవకాశంగా రూపుదాలుస్తుందని ఆయన అన్నారు. ఏదైనా కార్యరంగంలో ప్రభుత్వం గైర్ హాజరీ గ్రహించదగ్గదిగా ఉండాలని, ఏదైనా కార్యరంగంలో ప్రభుత్వ ఉనికి మాత్రం భారంగా మారకూడదని ప్రధాన మంత్రి అన్నారు. ఇటువంటి ఏర్పాట్ల దిశగా ప్రయత్నించవలసిందిగా ప్రభుత్వ ఉద్యోగులకు ఆయన విజ్ఞ‌ప్తి చేశారు. సివిల్ సేవా దివస్ అవార్డుల కోసం అందిన దరఖాస్తులు బాగా పెరిగాయని, కిందటి సంవత్సరం ఇవి 100 లోపే ఉండగా ఈ సంవత్సరం 500కు పైబడ్డాయని ప్రధాన మంత్రి చెప్పారు. ఇక నాణ్యతను మెరుగుపరచడంపైన శ్రద్ధ తీసుకోవాలని, శ్రేష్ఠతను అలవాటుగా చేసుకోవాలని ఆయన అన్నారు. అనుభవం అనేది యువ అధికారుల నవకల్పనను అణచివేయగల భారంగా తయారు కాకుండా తగిన జాగ్రత్తలు తీసుకోవాలని సీనియర్ అధికారులను ప్రధాన మంత్రి కోరారు. ప్రభుత్వ ఉద్యోగాలలో నామరాహిత్యం అనేది అత్యంత గొప్పదైన శక్తులలోకెల్లా ఒకటని శ్రీ నరేంద్ర మోదీ అన్నారు. సామాజిక మాధ్యమం మరియు మొబైల్ గవర్నెన్స్ లను ప్రభుత్వ పథకాల, ప్రయోజనాలను ప్రజలకు చేరవేసేందుకు ఉపయోగించినప్పటికీ- సామాజిక మాధ్యమాన్ని ఉపయోగించడం వల్ల ఈ నామరాహిత్య శక్తి సన్నగిలకుండా చూసుకోవాలంటూ అధికారులకు ప్రధాన మంత్రి జాగ్రత్త చెప్పారు. ‘‘సంస్కరించు, ప్రదర్శించు, పరివర్తనకు దారి తీయి’’ అనే సూత్రాన్ని గురించి ప్రధాన మంత్రి ప్రస్తావిస్తూ, సంస్కరణ కు రాజకీయ అభిలాష అవసరమని, కానీ ఈ సూత్రీకరణ లోని ‘‘ప్రదర్శన’’ అనే భాగం ప్రభుత్వ ఉద్యోగుల నుండే వ్యక్తం కావాలని, పరివర్తనకు దారి తీయడమనే దానికి ప్రజల ప్రాతినిధ్యం వీలు కల్పిస్తుందని వివరించారు. ప్రతి ఒక్క నిర్ణయం దేశ ప్రజల మేలును మనస్సులో పెట్టుకొని తీసుకొంటున్నదే అయ్యేటట్టుగా ప్రభుత్వ ఉద్యోగులు చూసుకోవాలని, ఒక నిర్ణయాన్ని తీసుకొనేటప్పుడు ఈ విషయమే గీటురాయి కావాలని ప్రధాన మంత్రి ఉద్బోధించారు. 2022వ సంవత్సరం స్వాతంత్ర్యం సిద్ధించిన అనంతరం 75 సంవత్సరాల కాలగమనాన్ని సూచించే సంవత్సరం అవుతుందని ప్రధాన మంత్రి గుర్తు చేస్తూ, స్వాతంత్ర్య సమర యోధులు కన్న కలలను పండించడంలో ఉత్ప్రేరక ఉపకరణాల పాత్రను పోషించవలసిందిగా ప్రభుత్వ ఉద్యోగులకు ఆయన విజ్ఞ‌ప్తి చేశారు.
అసంఘటిత కార్మికుల సంక్షేమానికి భారత ప్రభుత్వం కట్టుబడి ఉంది: ప్రధానమంత్రి

అసంఘటిత శ్రమిక సోదరులు మరియు సోదరీమణుల యొక్క సంక్షేమానికి భారత ప్రభుత్వం కంకణం కట్టుకొంది అని ప్రధానమంత్రి శ్రీ నరేంద్ర మోదీ అన్నారు. మన అసంఘటిత శ్రమిక సోదరులు మరియు సోదరీమణుల భాగస్వామ్యం అనేది దేశ అభివృద్ధి లో చాలా ముఖ్యమని కూడా శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘దేశం అభివృద్ధి చెందడం లో మన అసంఘటిత శ్రమిక సోదరులు మరియు సోదరీమణుల భాగస్వామ్యం చాలా మహత్వపూర్ణమైంది గా ఉంది. ఇటువంటి కోట్ల కొద్దీ కార్మికుల జీవనాన్ని సరళతరం గా తీర్చిదిద్దడం కోసం మా ప్రభుత్వం ఎల్లప్పటికీ పాటుపడుతూ వస్తోంది. ఈ పథకాల ద్వారా వారి సామాజిక సురక్ష కు పూచీ లభించడం తో పాటు గా మహమ్మారి కాలం లో సాయపడటం కోసం అనేక చర్యల ను తీసుకోవడం జరిగింది.’’ అని పేర్కొన్నారు.